laion/Wikipedia-Exotic huggingface dataset:
Stick Season (שיר)

"Stick Season" הוא שיר של הזמר-יוצר האמריקאי נואה קאהן, יצא כסינגל המוביל מאלבומו Stick Season ב-8 ביולי 2022. קאהן כתב את השיר בעצמו והפיק אותו עם גייב סיימון. למרות שהצליח במידה בינונית בארצות הברית עם שחרורו, השיר הפך לוויראלי בטיקטוק באמצע שנת 2023 וזכה להצלחה בעולם, ואף הגיע למקום הראשון בבריטניה, אוסטרליה, אירלנד, הולנד ומחוז פלנדריה בבלגיה. כמו כן, הגיע לעשיריה הפותחת בקנדה, ניו זילנד וארצות הברית. גרסה מוקדמת של השיר בוצעה בשידור חי באינסטגרם של קאהן ושודרה זמן מה לפני ה-3 בנובמבר 2020. קאהן כתב בית מהשיר במהלך "התקף של חוסר ביטחון" והעלה אותו לטיקטוק בשנת 2022. השיר הצליח במהרה, והאיץ בו לסיים לכתוב את השיר, מה ש"בסופו של דבר לקח הרבה זמן". קאהן היה מודאג גם אם שיר שנכתב "במיוחד על מדינת הבית שלו ורמונט" יתחבר לאנשים שגרים במקום אחר. שם השיר מתייחס לכינוי לסתיו בניו אינגלנד, התקופה שאחרי ליל כל הקדושים לפני שהשלג בחורף מתחיל, אשר קאהן כינה "זמן של מעבר" ו"סופר מדכא" כי "זה רק אומר שהחורף מגיע בקרוב וזה יוצר הרבה חרדה". הזמרת-יוצרת האמריקאית אוליביה רודריגו ביצעה גרסת כיסוי לשיר במהלך הופעה באולפני ה-BBC Radio 1. הביצוע של רודריגו לשיר יצא לכבוד יום חנות התקליטים 2024 במהדורת ויניל במהדורה מוגבלת של כמה אלפי עותקים. הביצוע הגיע למקום ה-36 במצעד מצעד שירי הרוק & האלטרנטיביים. מידע על היצירה "Stick Season" באתר מיוזיק בריינז Jon Blistein, Noah Kahan Fought a Deluge of Doubts to Make His Viral Hit 'Stick Season', רולינג סטון, ‏2023-06-28 (באנגלית אמריקאית) Stick Season -unreleased original by Noah Kahan-, סרטון באתר יוטיוב (אורך: 3:56), 3 בנובמבר 2020 Heather Alterisio, What exactly is Vermont's 'Stick Season'?, www.boston.com (באנגלית אמריקאית) Callie Ahlgrim, Noah Kahan took the time of year 'no one really likes' and made it into 'Stick Season,' an album anyone could love, Business Insider (באנגלית אמריקאית) Katie Atkinson,Eric Renner Brown,Hannah Dailey,Stephen Daw,Angel Diaz,James Dinh,Frank DiGiacomo,Thom Duffy,Griselda Flores,Josh Glicksman,Paul Grein,Lyndsey Havens,Rylee Johnston,Elias Leight,Meghan Mahar,Taylor Mims,Gail Mitchell,Jessica Nicholson,Danielle Pascual,Isabela Raygoza,Dan Rys,Michael Saponara,Damien Scott,Andrew Unterberger,Christine Werthman, Katie Atkinson, Eric Renner Brown, Hannah Dailey, Stephen Daw, Angel Diaz, James Dinh, Frank DiGiacomo, Thom Duffy, Griselda Flores, Josh Glicksman, Paul Grein, Lyndsey Havens, Rylee Johnston, Elias Leight, Meghan Mahar, Taylor Mims, Gail Mitchell, Jessica Nicholson, Danielle Pascual, Isabela Raygoza, Dan Rys, Michael Saponara, Damien Scott, Andrew Unterberger, Christine Werthman, The 50 Best Songs of 2024 (So Far): Staff List, Billboard, ‏2024-06-18 (באנגלית אמריקאית) Hugh McIntyre, Olivia Rodrigo Scores A New Hit–And She Had Some Help, Forbes (באנגלית) Hot Rock & Alternative Songs, בילבורד, ‏25 במאי 2024 Adult Pop Airplay, בילבורד, ‏25 במאי 2024 Adult Contemporary, ביבלורד, ‏25 במאי 2024 devops, Radio Songs, Billboard, ‏11 במאי 2024 (באנגלית אמריקאית) ARIA Top 50 Singles Chart, ARIA, ‏5 באוגוסט 2023 (באנגלית) NZ Top 40 Singles Chart, מצעד המוזיקה הרשמי של ניו זילנד, ‏12 באוגוסט 2024
בטאם

בטאם (באינדונזית: Batam) היא העיר הגדולה ביותר במחוז איי ריאו שבאינדונזיה. בטאם נחשבת למרכז תעשייתי ותחבורתי חשוב ומשגשג ומהווה חלק מאזור סחר ימי חופשי. העיר חשובה במיוחד בהקשר הכלכלי ביחסים עם סינגפור, זאת מכיוון שהיא ממוקמת כ-20 קילומטרים מהחוף הדרומי של סינגפור. התיעוד הראשון להתיישבות באזור הוא משנת 231. קבוצת האיים שימשה כשדה קרבות של המקומיים כנגד פולשים פורטוגל במאה ה-16. ההתיישבות המודרנית צמחה בשנות ה-70 של המאה ה-20, כשממשל זיהה את הפוטנציאל הכלכלי לאור היקרבה עם סינגפור. עם התפתחותו המהירה של האי, ההתיישבות הפכה עד מהרה לעיר. על פי מפקד האוכלוסין משנת 2020, התגוררו בבטאם כ-1.196 מיליון תושבים, לעומת כ-1.185 מיליון תושבים במפקד משנת 2015, 944,285 תושבים במפקד משנת 2010 ו-616,088 תושבים במפקד משנת 2005. אומנם בתחילת המאה ה-21 בטאם הייתה העיר הצומחת ביותר באינדונזיה (עם גידול של 11% בשנה), אך בשנת 2017 פקד אותה משבר כלכלי חמור. אסלאם הוא דת הרוב בבטאם, והדתות הנפוצות שלאחר מכן הן נצרות, בודהיזם והינדואיזם..עיקר המוסלמים הם ג'אווניסים. רוב האוכלוסייה הסינית היא בודהיסטית. אינדונזית היא השפה הנפוצה העיר. השפות הנוספות המדוברות בעיר הן מלאית מקומית, ג'אווה ודיאלקטים אתניים סיניים. בטאם נחשבת למרכז תעשייתי חשוב. מהענפין הבולטים בעיר ניתן למנות את בניית הספינות וייצור אלקטרוניקה. בהיותה ממוקמת קרוב לנמלים של סינגפור, המסחר בעיר משגשג. מאז 2006 לבטאם יש אזור סחר חופשי בשיתוף סינגפור. אתר האינטרנט הרשמי של בטאם אתר האינטרנט הרשמי של בטאם מדיה וקבצים בנושא בטאם בוויקישיתוף Indonesia: Riau Islands Province (Regencies and Cities) - Population Statistics, Charts and Map, www.citypopulation.de Richardson, Michael (3 באוגוסט 1991). "In Today's Booming Asia, Business Knows No Boundaries". The New York Times. ארכיון מ-24 באוקטובר 2020. נבדק ב-22 באוקטובר 2020. {{cite news}}: (עזרה) "Indonesia-Malaysia-Thailand Growth Triangle (IMT-GT)". imtgt.org. ארכיון מ-27 במאי 2021. נבדק ב-22 באוקטובר 2017. {{cite web}}: (עזרה) "Country Information – Indonesia-Malaysia-Thailand Growth Triangle (IMT-GT)". imtgt.org. ארכיון מ-23 במאי 2021. נבדק ב-22 באוקטובר 2017. {{cite web}}: (עזרה) "Pulau Batam Dihuni Orang Selat Sejak 231 Masehi". Tribun Batam (באינדונזית). 2012-12-18. ארכיון מ-18 בדצמבר 2018. נבדק ב-2018-12-18. {{cite web}}: (עזרה) Firman, Tommy (12 במאי 2012). "Urbanization and urban development patterns". The Jarkata Post. ארכיון מ-14 בפברואר 2021. נבדק ב-11 באוגוסט 2016. {{cite web}}: (עזרה) Post, The Jakarta. "Batam economy in a state of emergency, mayor says". thejakartapost.com. ארכיון מ-23 במאי 2021. נבדק ב-17 ביוני 2017. {{cite web}}: (עזרה) Teo, Laurel (19 במאי 2007). "Indon SEZ rules ready by end-May; Setting of a deadline likely to please potential investors". The Business Times Singapore. {{cite news}}: (עזרה)
פיתה סורית

פיתה סורית היא סוג של לחם מסורתי מהמטבח הסורי, המתאפיין בטעם עדין ומרקם רך. הפיתה נאפית מתערובת של קמח חיטה מלא וקמח לבן, והיא ידועה בכך שהיא נפוחה מאוד, מה שהופך אותה למתאימה למילוי במגוון תוספות או לטבילה בממרחים וברטבים. הפיתה הסורית משמשת באופן נרחב לאורך הדורות כלחם הבסיסי לצד מאכלים כמו שווארמה, קובה ומחמרה ונהנית ממקום של כבוד בכל ארוחה סורית. הפיתה הסורית, נחשבת לחלק בלתי נפרד מהמטבח הערבי ובמיוחד מהמטבח הסורי, שורשיה של הפיתה מוטבעים עמוק בתולדות האזור ובמיוחד בעיר דמשק, אשר נחשבת לאחת מהערים העתיקות בעולם שבה נמצאו ראיות ליישוב אנושי החל מהמאה ה-15 לפנה"ס. הלחם הסורי הוא פרי התפתחות ארוכת שנים של שיטות אפייה מסורתיות, שהתמקדו בשימוש בחיטה כגון חיטה מלאה וקמח לבן, מה שהעניק לפיתה את טעמה המובחן ואת מרקמה הרך. הפיתה הסורית היא לחם עגול ונפוח שמכיל שילוב של קמח חיטה מלא וקמח לבן, הנותן לה את טעמה העדין ומרקמה הרך. היא נאפית במיוחד בתנורים חמים מאוד ובמהירות, תהליך שגורם לה להתפוח ולהיות אידיאלית למילוי או לטבילה בממרחים. חלק מהמצרכים הכוללים בהכנתה הם מים פושרים, שמרים יבשים פעילים, סוכר, קמח מלא, קמח לבן, מלח כשר ושמן זית. בתהליך ההכנה, מתחילים בערבוב השמרים עם המים והסוכר, מוסיפים את הקמחים ולאחר מכן נותנים לתערובת לתפוח. הבצק מורדד לדיסקיות ונאפה על אבן חמה בתנור, מה שמבטיח את נפיחותו המאפיינת. בשימוש היום יומי, הפיתה הסורית מוגשת לצד מגוון רחב של מאכלים כמו שאוורמה וממרח מוחמרה, והיא נחשבת ללחם הבסיסי בכל ארוחה סורית. פיתה לאפה Darlene at International Cuisine, Syrian Pita Bread, International Cuisine, ‏2021-02-18 (באנגלית אמריקאית)
טסיקמליה

טסיקמליה (באינדונזית: Tasikmalaya) היא עיר במחוז מערב ג'אווה שבאינדונזיה, המרוחקת כ-80 ק"מ דרום-מזרחית לבירת המחוז באנדונג. על פי מפקד האוכלוסין משנת 2020, התגוררו בעיר 716,155 תושבים. אתר האינטרנט הרשמי של טסיקמליה מדיה וקבצים בנושא טסיקמליה בוויקישיתוף Indonesia: West Java Province (Regencies and Cities) - Population Statistics, Charts and Map, www.citypopulation.de ערך זה הוא קצרמר בנושא גאוגרפיה של אינדונזיה ובנושא יישובים באסיה. אתם מוזמנים לתרום לוויקיפדיה ולהרחיב אותו.
אוניטשה

אוניטשה (באנגלית: Onitsha) היא עיר במדינת אנמברה שבדרום ניגריה, השוכנת על גדתו המזרחית של נהר ניז'ר. אוניטשה ידועה כמרכז מטרופוליטני, כלכלי, תעשייתי וחינוכי. לפי חישוב המבוסס על תחזית רשמית לתאריך 21 במרץ 2022, התגוררו בעיר כ-1.15 מיליון תושבים. לפי טענות מסוימות המטרופולין של אוניטשה יהיה עד שנת 2050 לאחד האזורים הצפופים ביותר בעולם. הפיתוח הדמוגרפי הכלכלי והדמוגרפי המשמעותי באזור היה בשנות ה-50 של המאה ה-19. זאת בעקבות צמצום העבדות והתפתחות מנוע הקיטור. במהלך המאה ה-19 התפתח הסחר בגרעיני דקל, שמן הדקלים וגידולם נוספים. בשנת 1857 הקימו סוחרי שמן דקלים בריטים תחנה קבועה בעיר ביחד עם מיסיונרים נוצרים. בשנת 1900 הפכה אוניטשה לחלק ממדינת חסות בריטית. בתקופה זו השלטון הבריטי והמיסיונרים הקימו את מוסדות המנהל החינוך והדת המקומיים. בשנת 1965 נבנה גשר על נהר הניז'ר וחיזק את הסחר עם אזור בנין סיטי ולאגוס. מלחמת ביאפרה הביאה הרס רב לאזור אוניטשה. בשנות ה-70 וה-80 התגלה נפט בסביבת העיר, ובכך התפתחה באופן מהיר ביותר. התוצאה של הפיתוח המהיר הייתה בנייה בחופזה ומבנה אקראי שיצר מספר עצום של שכונות עוני. ארצות הברית קומפטון, קליפורניה, ארצות הברית ארצות הברית אינדיאנפוליס, אינדיאנה, ארצות הברית אתר האינטרנט הרשמי של אוניטשה מדיה וקבצים בנושא אוניטשה בוויקישיתוף Nigeria: States & Agglomerations - Population Statistics, Maps, Charts, Weather and Web Information, www.citypopulation.de "OCDE/CSAO (2020), Africa's Urbanisation Dynamics 2020 : Africapolis, Mapping a New Urban Geography, West African Studies, Éditions OCDE, Paris". נבדק ב-2024-02-23. "Africapolis". נבדק ב-2024-02-23. Taylor, Crowther & (2010) [1859]. The Gospel on the Banks of the Niger: Journals and Notices of the Native Missionaries Accompanying the Niger Expedition of 1857–1859. Cambridge University Press. ISBN 978-1-108-01184-6. Anene, J. C. (1966). Southern Nigeria in Transition 1885–1906. Cambridge University Press. pp. 212–213. "With New Funding, Second Niger Bridge Offers Hope of Economic Revolution". The Business Year. 30 בדצמבר 2018. נבדק ב-2020-02-07. {{cite web}}: (עזרה) "Onitsha | Hometown.ng™" (באנגלית אמריקאית). נבדק ב-2020-01-22. "About Onitsha". onitshacitymarathon.com. נבדק ב-2020-01-22.
היא שלו והוא שלה

"היא שלו והוא שלה" הוא שיר בביצוע הזמרים הישראלים ריקי גל ומתי כספי, שהתפרסם ב־1996 כסינגל מתוך אלבומה של גל "אוהבת אותך יותר". אהוד מנור כתב את השיר, והלחינה אותו רחל כספי, אשתו של מתי כספי, שעיבד והפיק מוזיקלית. ריקי גל היא הזמרת שאיתה עבד מתי כספי יותר מאשר כל זמר או זמרת אחרים. כספי הלחין, עיבד והפיק מוזיקלית לגל כמעט את כל השירים בשלושה מאלבומיה: "ריקי גל" (1987), "מה זאת אהבה" (1988) ו"אוהבת אותך יותר" (1996), מלבד שלושה שירים באלבום "אוהבת אותך יותר" (בכללם "היא שלו והוא שלה"), שאותם הלחינה אשתו של כספי, רחל (הקאו). כספי ניגן באלבומים אלה ברוב הכלים, ובאלבום "אוהבת אותך יותר" – בכל הכלים (קלידים, פסנתר, תופים, כלי הקשה, אקורדיאון ותוספות אלקטרוניות). כספי הפיק מוזיקלית את שירי "אוהבת אותך יותר" כשהיה בלוס אנג'לס. בתקליט הזה כל החומרים נאספו בהתקשרות דרך טלפון ופקסים, ולהקלטות טסה גל ללוס אנג'לס. אשתו של מתי כספי, רחל, חיברה את הלחן כמנגינה ללא מילים. מתי כספי שלח את המנגינה לאהוד מנור, שכתב לה מילים. כספי, שאהב מאוד את התוצאה, הרגיש שהשיר מתאים "כמו כפפה ליד" לריקי גל ולכן הציע לה אותו, אך גל סירבה בתחילה לבצע אותו משום שהמילים נראו לה בנאליות. היה זה אחד מהשירים הבודדים שגל סירבה לבצע. עם זאת, כספי התעקש ושכנע אותה להקליט אותו. גל סיפרה: זו חוויה להקליט דואט עם מתי, במיוחד בשיר הזה, שזה השיר היחיד שעמדנו שנינו משני צידי המיקרופון ובו זמנית הקלטנו ביחד. ההתרגשות שהייתה באותם רגעי הקלטה היא מעל ומעבר למה שאני יכולה להסביר במילים. — ריקי גל, 2012 השיר נכנס למצעד הפזמונים השבועי של רשת ג' ב־6 באוקטובר 1996 וצעד שמונה שבועות, עד 1 בדצמבר 1996. בשיאו הגיע למקום הרביעי ב־27 באוקטובר 1996. במצעד הפזמונים העברי השנתי לשנת תשנ"ז של התחנה השיר דורג במקום ה־32. אקורדי השיר "היא שלו והוא שלה" באתר Tab4u סרטון השיר "היא שלו והוא שלה" באתר יוטיוב מילות השיר "היא שלו והוא שלה" באתר שירונט נתוני היצירה, באתר אקו"ם אוהבת אותך יותר (אלבום), באתר סטריאו ומונו ריקי גל, באתר matticaspi.co.il עכבר העיר, מאחורי השירים: ריקי גל ומתי כספי חוזרים לאלבומם המיתולוגי, באתר הארץ, 28 בנובמבר 2012 דרך המוסיקה | ריקי גל — פרק 8 (26:04 מתחילת הסרטון), סרטון בערוץ "כאן 11 – תאגיד השידור הישראלי", באתר יוטיוב המצעד השבועי של רשת ג' מתאריך 6 באוקטובר 1996, באתר פזמונט המצעד השבועי של רשת ג' מתאריך 1 בדצמבר 1996, באתר פזמונט המצעד השבועי של רשת ג' מתאריך 27 באוקטובר 1996, באתר פזמונט המצעד השנתי לשנת תשנ"ז של רשת ג', באתר פזמונט
ISO (טלסקופ חלל)

Infrared Space Observatory (ISO) היה טלסקופ ששוגר על ידי סוכנות החלל האירופית בשנת 1995. הוא כלל מכשירים לביצוע תצפיות בתחום תת אדום. החללית והמכשירים נבנו בשיתוף פעולה עם נאס"א וסוכנות החלל היפנית. קול קורא לקבלת הצעות לשיגור לחלל פורסם על ידי סוכנות החלל האירופית בשנת 1985. בין הבחירות היה טלסקופ חלל בתחום תת אדום. בניית החללית הועברה לחברת איירוספסיאל. החללית הייתה דומה במבנה לטלסקופ החלל IRAS שנבנה בשנת 1983. היא כללה יחידה מדעית ויחידת שירות. לשליטה על המסלול הותקנה מערכת מדחפים. פאנל סולארי סיפק כ-600 ו"ט למערכות בקרה ותקשורת. מערכות קירור איפשרו קירור מכשירים מתחת ל-1.9 בסולם קלווין. מגבלות של טלסקופ אופטי הגבילו את שדה ראייה של המכשיר ל-15% מכלל השמיים. בנוסף הותקנו מספר מכשירים שפעלו בתחום תת אדום. השיגור בוצע ממרכז החלל הגיאני בעזרת משגר מדגם אריאן 4 ב-17 בנובמבר 1995. לאחר מספר ימים השליטה על החללית הועברה למרכז שליטה ובקרה של הסוכנות בגרמניה. לאחר תקופת כיול התברר שמערכות קירור פועלות מעבר לצפוי ולכן היה ניתן להאריך את המשימה ל-24 חודשים. התצפיות הסדירות החלו ב-4 בפברואר 1996. בגלל שמסלול החללית עבר דרך חגורות ואן אלן היה צורך לסגור את המכשירים למשך 7 שעות כל יום. כל מידע מדעי היה מועבר לתחנת קרקע באופן מיידי. ב-8 באפריל 1998 הובחנה עליית הטמפרטורה על מכשירי בחללית. חלק מהמכשירים היו יכולים לפעול בטמפרטורה גבוהה מעל 4 מעלות קלווין. זמן זה נוצל לתצפיות נוספות במשך 150 שעות. ב-16 במאי פעילות החללית הופסקה. בממוצע מכשיכי ISO ביצעו 45 תצפיות בכל הקפה. במשך פעילות בוצעו 900 הקפות וזה נותן כ-26 אלף תצפיות. מידע רב שהתקבל הועבר למספר רב של מדענים בתחומים שונים. בין הישגים מדעים מתצפיות שבוצעו ניתן למנות: גילוי מים באזורים שונים לרבות ערפילית אוריון גילוי אבק קוסמי בין הגלקסיות הוכחת תאוריית הערפילית חקר דיסקה קדם-פלנטרית גילוי אוליבין בשביט הייל-בופ מדיה וקבצים בנושא ISO בוויקישיתוף תיאור המשימה תיאור באתר סוכנות החלל האירופית
סגרה (עיירה)

סגרה (בצרפתית: Segré) היא קומונה לשעבר במחוז מן ולואר במערב צרפת. ב-15 בדצמבר 2016, היא אוחדה לקומונה החדשה סגרה-אן-אנז'ו-בלו (אנ'). נהר האודון (אנ') ויובלו הורזה (אנ') חוצים שניהם את סגרה. האודון נכנס לשטח המוניציפלי מצפון וחוצה את העיירה מצפון לדרום ואז מסתעף לכיוון מזרח, שם מצטרף אליו הורזה, לפני שהוא ממשיך לכיוון העיירות La Chapelle-sur-Oudon ו־Louvaines . מיקומה של סגרה על שני הנהרות הללו הוליד אימרה שיש לה כמה וריאציות (תרגום חופשי) : "עיר ידועה היא סגרה, שני נהרות ושני הרים, שתי כנסיות ושני גשרים, בנות יפות כמו בתים". העדות העתיקה ביותר לנוכחות אנושית בסגרה ידועה רק מהשרידים והחפצים שהתגלו בעיירה. קיים בסגרה מנהיר בפארק בורג-שברו. לאורך הורזה נמצאו גם חמישה גרזני אבן מלוטשים, גרזן פטיש, גרזן ברונזה עם טבעות ושני גרזני ברונזה עם שקעים. נמצאו מספר מטבעות יווניות (סטטרים), בין השאר גם של העם הגאלי הנאמנטים (אנ'). במאה ה-10 הרוזן הראשון של אנז'ו, Foulques le Roux (אנ'), בנה טירת עץ ראשונה החולשת על שני הנהרות במקום. את מבנה העץ הפיאודלי ניתן לראות עד היום. במאה ה-11 האבן החליפה בהדרגה את העץ. נבנתה טירה חדשה, עם מתחם מבוצר. הטירה נכבשה ב-1066 על ידי חייליו של קונאן השני דוכס בריטניה (אנ') שרצה להקים מחדש את השליטה הישנה במזרח. בשנת 1490, העיר נהרסה על ידי חבורות של שודדים שהרסו את כל אזור אנז'ו. בשנת 1589, כבש הרוזן של לה רושפוט, מושל אנז'ו, שמונה למלך הנרי השלישי (אנ'), את סגרה שהייתה עד אז בידי הליגה הקתולית. לאחר שבזז את העיר, הוא פירק את הטירה והחומות שמסביב לה וכן את כל האחוזות המבוצרות באזור. בשנת 1635 הוקמה אדמת סגרה כברונות לטובת בן טיפוחיו של הקרדינל רישלייה, גיום השני דה באוטרו. במאה ה-19 ובתחילת המאה ה-20, סגרה חוותה עלייה דמוגרפית בה גדל מספר התושבים מ-700 ב-1841 ל-2,894 ב-1878, ל-3,551 ב-1891 ול-4,874 ב-1939. גידול זה נובע בין היתר מחיבור הקומונה לרשת הרכבות (חנוכת התחנה ב-1884 בסגרה ופתיחת קו רכבת מסגרה לנאנט) וכן להתרחבות תעשייתית: כריית ברזל ומחצבות צפחה. ב-5 וב-6 באוגוסט 1944, הגרמנים, מול ההתקדמות האמריקנית, הציתו את העיר ולקחו כשישים בני ערובה. עיר תעשייתית זו עם עבר של מכרות נאלצה להתמודד עם שינויים משמעותיים. ב-30 שנה, סגרה רכשה תעשייה ושירותים העונים על צרכים מנהליים, כלכליים, חינוכיים, בריאותיים וחברתיים, מתקני מסחר וספורט ותרבות. ב-15 בדצמבר 2016 התאחדו מספר עיירות, ביניהן סגרה, והקימו את הקומונה החדשה סגרה-אן-אנז'ו-בלו (אנ'). מאז, סגרה מהווה עיריית נציגות בתוך העירייה החדשה של הקומונה ויש לה ראש עיר מייצג. ליאו דובואה - (1994- ) כדורגלן צרפתי בינלאומי מדיה וקבצים בנושא סגרה בוויקישיתוף אתר האינטרנט הרשמי של סגרה
מודל הנורמליזציה

מודל הנורמליזציה (normalization model) הוא מודל של תגובות נוירונים בקליפת המוח החזותית הראשונית. דייוויד היגר (Heeger) פיתח את המודל בתחילת שנות ה-90, ושיכלל אותו עם מתאו קרנדיני (Carandini) וג'יי אנתוני מובשון (Movshon). המודל כולל שלב חלוקה. במונה נמצא הפלט של שדה הקלט הקלאסי. במכנה, קבוע ומדד של ניגודיות גירוי מקומי. מודל הנורמליזציה פותח כדי להסביר תגובות בקליפת הראייה הראשונית, אך כיום סבורים שהנורמליזציה פועלת בכל מערכת הראייה, במערכות חושיות רבות אחרות ובאזורי מוח נוספים, וכן מעורבת בייצוג של ריחות בפקעת הריח (Olfactory bulb) שבמוח הקדמי ובהשפעות המודולטוריות (המבניות) על עיצוב הקשב החזותי, בקידוד ערכים נקלטים ובשילוב פריטי מידע שנקלטים באופן רב חושי. השפעה זו נצפתה גם בנוירונים בעלי פוטנציאל תת-סף בהיפוקמפוס. נוכחותו של מנגנון זה במגוון כה רחב של מערכות עצביות במינים מרובים, מחסרי חוליות ועד יונקים, מעידה על כך שנורמליזציה משמשת כחישוב עצבי קנוני. נורמליזציה מפצלת מפחיתה את היתירות בסטטיסטיקה של גירוי טבעי ולעיתים נתפסת כיישום של עקרון הקידוד היעיל (Efficient coding hypothesis), תיאוריה משנת 1961 על אופן הקידוד החושי במוח. פורמלית, נורמליזציה מפצלת היא קוד ממקסם מידע (efficient coding principle) עבור גירויים שבאים בעקבות התפלגות פארטו רב-משתנית, שהיא גרסה של התפלגות פארטו (Pareto distribution), התפלגות סבירויות או שכיחויות. Carandini, M.; Heeger, D. J. (2011). "Normalization as a canonical neural computation". Nature Reviews Neuroscience. 13 (1): 51–62. doi:10.1038/nrn3136. PMC 3273486. PMID 22108672. Heeger, D. J. (1992). "Normalization of cell responses in cat striate cortex". Visual Neuroscience. 9 (2): 181–197. doi:10.1017/S0952523800009640. PMID 1504027. Carandini, M; Heeger, DJ; Movshon, JA (1997). "Linearity and normalization in simple cells of the macaque primary visual cortex". Journal of Neuroscience. 17 (21): 8621–44. doi:10.1523/JNEUROSCI.17-21-08621.1997. PMC 6573724. PMID 9334433. Olsen SR, Bhandawat V, Wilson R (2011). "Divisive normalization in olfactory population codes". Neuron. 66 (2): 287–299. doi:10.1016/j.neuron.2010.04.009. PMC 2866644. PMID 20435004.{{cite journal}}: תחזוקה - ציטוט: multiple names: authors list (link) Bhatia A, Moza S, Bhalla US (2019). "Precise excitation-inhibition balance controls gain and timing in the hippocampus". eLife. 8. doi:10.7554/eLife.43415. PMC 6517031. PMID 31021319.{{cite journal}}: תחזוקה - ציטוט: multiple names: authors list (link) Schwartz, O; Simoncelli, EP (2001). "Natural signal statistics and sensory gain control". Nature Neuroscience. 4 (8): 819–25. doi:10.1038/90526. PMID 11477428. Bucher, SF; Brandenburger, AM (2022). "Divisive normalization is an efficient code for multivariate Pareto-distributed environments". Proceedings of the National Academy of Sciences of the United States of America. 119 (40): e2120581119. Bibcode:2022PNAS..11920581B. doi:10.1073/pnas.2120581119. PMC 9546555. PMID 36161961.
אנדריי רובליוב

האם התכוונתם ל... אנדרי רובליוב – צייר איקונות שפעל בנסיכות מוסקבה במאה ה-15 אנדריי רובליוב (טניסאי) – טניסאי רוסי אנדריי רובליוב (סרט) – סרט דרמה היסטורי ביוגרפי סובייטי משנת 1966, בבימויו של אנדריי טרקובסקי
אוטונואה (מיתולוגיה)

במיתולוגיה היוונית, אוטונואה (ביוונית עתיקה: Αὐτονόη, לחשוב בעצמך) עשויה להתייחס לדמויות הבאות: אוטונואה, אחת מ-50 הנראידות, הבנות נימפות הים של נראוס ודוריס האוקיינידית. פירוש שמה הוא 'נותנת השראה'. אוטונואה, אחת מהדנאידות, בתם של דנאוס ופוליקסו. אוטונואה (אנ'), אחת מבנותיהם של קדמוס והרמוניה. אוטונואה, בתו של פיראוס ואמו של פלאמון מאת הרקולס. במקרים אחרים, אמו של פלאמון נקראה איפינואה, בתו של אנטיוס. אוטונואה, אחת העלמות של פנלופה. אוטונואה, דודתו והאחות של דיוניסוס. זכתה באלמוות כמו בעלה אריסטיוס ואחיותיה אינו וסמלה. הסיודוס, תאוגוניה 240 ואילך; אפולודורוס, ביבליותקה 1.2.7 ואילך קרניי (1951). האלים של היוונים. לונדון: תמזה והדסון. עמ' 65 אפולודורוס, ביבליותקה, 2.1.5 הסיודוס, תאוגוניה, 977; אפולודורוס, ביבליותקה, 3.4.2 אפולודורוס, ביבליותקה, 2.7.8 צצס על ליקופרון (אנ'), 663 הומרוס, אודיסיאה, 18.182 בני תמותה שזכו באלמוות, באתר תאואי (באנגלית) ערך זה הוא קצרמר בנושא מיתולוגיה ובנושא יוון העתיקה. אתם מוזמנים לתרום לוויקיפדיה ולהרחיב אותו.
זריה

זריה (באנגלית: Zaria) היא עיר מטרופולינית בניגריה השוכנת במדינת קדונה. בזריה פועלת האוניברסיטה הגדולה ביותר בניגריה, אוניברסיטת אחמדו בלו, ומוסדות אקדמיים שונים, ובהם המכללה הפדרלית לחינוך (FCE zaria) המכללה הניגרית לטכנולוגיית תעופה והמכון הניגרי לטכנולוגיית תחבורה. לפי מפקד האוכלוסין מ-2006, מתגוררים בזריה כ-736,000 תושבים. כלכלת זריה מבוססת בעיקרה על חקלאות. הגידולים העיקרים הם סתוויון ודוחן. גידולי נוספים הם כותנה, בוטנים וטבק. לא רק שזריה היא מרכז חקלאי-מסחרי אזורי, היא מהווה מרכז תעשייתי ופועלים בה בעלי מקצוע רבים הכוללים מלאכת יד מסורתית (עבודת עור, צביעה וייצור כובעים) ויצרני רהיטים. בזריה יש גם תעשיית טקסטיל ענפה. מכיוון שזריה ממוקמת מצפון לצומת הרכבת בקדונה, הייתה לה בעבר גישה נוחה ברכבות לנמלי הים בלאגוס ופורט הרקורט. עם זאת, נכון ל -2024 רק הרכבות ללאגוס ולקנו פעילות. מדיה וקבצים בנושא זריה בוויקישיתוף "Zaria Population 2021 (Demographics, Maps, Graphs)". worldpopulationreview.com. נבדק ב-2021-07-13. "The Britannica Encyclopedia". נבדק ב-2007-02-04. Gihring, Thomas (1984). "Intraurban Activity Patterns among Entrepreneurs in a West African Setting". Geografiska Annaler: Series B, Human Geography. 66 (1): 19–20. doi:10.2307/490525. JSTOR 490525. Maiwada, Salihu and Renne, Elisha P. (2007) "New Technologies of Embroidered Robe Production and Changing Gender Roles in Zaria, Nigeria, 1950–2005" Textile History 38(1): pp. 25-58, page 25 "Can Nigeria's renovated railway unite north and south?". BBC News. 13 בפברואר 2013. נבדק ב-11 בדצמבר 2013. {{cite web}}: (עזרה) "Trains in Nigeria: A slow but steady new chug". The Economist. 9 בפברואר 2013. נבדק ב-4 במרץ 2014. {{cite web}}: (עזרה)
Brasserie du Pêcheur נגד גרמניה

Brasserie du Pêcheur v Germany and R (Factortame) v SS for Transport (No 3)‏ (1996) C-46/93 ו-C-48/93 הוא פסק דין אירופי, הנוגע לאחריות המדינה בגין הפרת דין האיחוד. חברת בירה צרפתית תבעה פיצויים מממשלת גרמניה על כך שלא אפשרה לה לייצא בירה לגרמניה בסוף 1981 בשל אי עמידה בחוק טוהר הבירה הגרמני (Biersteuergesetz 1952 9 ו-10). הנציבות האירופית הכירה בכך כהפרה של סעיף 30 של TEEC והגישה הליכי הפרה נגד גרמניה בגין איסור על (1) שיווק מוצרים הנקראים בירה ו-(2) ייבוא בירה עם תוספים. בית הדין האירופי לצדק (ECJ) קבע שהאיסור על שיווק אינו תואם את האמנות בפרשה הנציבות נגד גרמניה (1987) 178/84. Brasserie du Pêcheur תבעה אז 1.8 מיליון DM, שהיווה חלק מההפסד שנגרם. ה-BGH אמר כי לפי BGB § 839, GG Art. 34 כדי שמדינה תהיה אחראית יש לקבוע כי נהגה באופן מודע או ברשלנות, ורק אם מטרתו הכתובה של החוק הייתה להטיב עם צד שלישי. מקרה נוסף שנידון אף הוא באותו ההליך, נגע לדייגים ספרדיים אשר תבעו את ממשלת בריטניה בדרישה לפיצוי בגין חוק שילוח מסחרי משנת 1988. ממשלת בריטניה טענה שהחקיקה התקבלה בתום לב, ואין בכוונתה להפר את הוראת האמנה, ולכן אין להטיל אחריות. בחוות דעתו ציין התובע הכללי טזאורו כי עד 1995 נתקבלו רק 8 תביעות פיצויים. בית המשפט לצדק קבע כי אין זה רלוונטי שהפרלמנט העביר את החוק, והמדינה עודנה אחראית. גם פסיקה מוקדמת של ה-ECJ י לא הייתה תנאי מוקדם לאחריות. לצורך פיצויים, די בכך שהחוק (1) היה צריך לכוון להקנות זכויות ליחידים (2) התקיים קשר סיבתי רציני מספיק (3) בין הפרה לנזק. אחריותה של המדינה החברה נובעת מעיקרון האפקטיביות של החוק. אחריות המדינה החברה כפופה לאותם עקרונות של אחריות החולשים על האיחוד האירופי עצמו. בהקשר חקיקתי, יש להוכיח כי הייתה התעלמות ברורה וחמורה ממגבלות הפעלת שיקול הדעת. עם זאת, שיקול הדעת שניתן לפרלמנט הוא נרחב. כאשר תיק Brasserie חזר לבית המשפט העליון הגרמני לעניינים אזרחיים (Bundesgerichtshof), זה מצא שההפרות אינן מספיקות כדי להטיל אחריות על גרמניה. Francovich v Italy (אנ') BGH, EuZW 1996, 761